पाएं अपने शहर की ताज़ा ख़बरें और फ्री ई-पेपरडाउनलोड करें
बेमौसम बारिश के दौरान हुई वज्रपात मे टंडवा के दो अलग अलग जगहों पर दो लोगो की मौत हो गई। जिसमे लरंगा गांव निवासी बांधो उरांव के 20 वर्षीय पुत्री सुनीता कुमारी तथा फुलवरिया गांव निवासी बिजय सिंह के 14 वर्षीय पुत्र रोहित कुमार का नाम शामिल है। जबकि पिपरवार थाना क्षेत्र के कल्याणपुर निवासी तुकु उरांव के 19 वर्षीय पुत्र शंकर उरांव गंभीर रुप से घायल हो गया। पहली घटना गुरुवार शाम लगभग तीन बजे थाना क्षेत्र के मंडेर गांव की है।
मिली जानकारी के अनुसार मृतिका सुनीता अपने गांव से लगभग दो किलोमीटर दुर टंडवा-रांची मुख्य सड़क स्थित मंडेर गांव अपने फूफा विजय उरांव के घर शादी कार्यक्रम मे गई थी। वहीं कल्याणपुर निवासी घायल युवक शंकर उरांव भी शादी घर मे आया था। अचानक हल्की बेमौसम बारिश के कारण लोग जहां तहां बारिश से बचने की कोशिश मे एक पेड़ के नीचे रुके थे। इसी बीच बारिश के साथ हुई वज्रपात के चपेट मे आकर दोनों गंभीर रुप से घायल हो गये। इधर परिजन दोनों घायलों को घरेलू नुखसा आजमाते हुए मंडेर मे ही सरना स्थल स्थित आम पेड़ के पास गोबर मे लिटा के रखा था। वहीं दूसरी घटना मिश्रौल पंचायत अंतर्गत फुलवरिया गांव की है। मृतक रोहित अपने घर के बाहर खड़ा था। इसी बीच बारिश के साथ अचानक हुई वज्रपात के चपेट मे आने से मौके पर ही मौत हो गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn